b'\n_START_ARTICLE_\nTheridion mystaceum\n_START_SECTION_\nUtseende\n_START_PARAGRAPH_\nTheridion mystaceum er sammen med de andre artene i denne slekten, forholdsvis sm\xc3\xa5 edderkopper, 1,5 til 2 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. P\xc3\xa5 det bakerste beinparets ytterste ledd, har de en fin kam av korte b\xc3\xb8rster, derav familiens norske navn._NEWLINE_Mange av kamfotedderkoppene er ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd.\n_START_SECTION_\nLevevis\n_START_PARAGRAPH_\nTheridion mystaceum lever litt skjult, p\xc3\xa5 grener av tr\xc3\xa6r og busker, i hulrom og skyggefulle steder. De bygger ureglemessige fangstnett med tallrike silketr\xc3\xa5der som g\xc3\xa5r p\xc3\xa5 kryss og tvers._NEWLINE_De kj\xc3\xb8nnsmodne individene (imago), finnes fra juni til august. Hunnen spinner eggene sine inn i en fritthengende, rund eggsekk.\n_START_SECTION_\nUtbredelse\n_START_PARAGRAPH_\nTheridion mystaceum er utbredt i Europa og \xc3\xb8stover i Russland. Den finnes i Norge.'